OpenLLM-France/wikimedia huggingface dataset:
# Bèumont de Lomanha

Bèumont de Lomanha (en francès Beaumont-de-Lomagne) és un municipi francès situat al departament de Tarn i Garona i a la regió d'Occitània. Limita amb els municipis de Serinhac, Esparsac, Gimat, Autariba, Escasaus, Combarogèr i Vigaron.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 3.486 | 3.629 | 3.625 | 3.579 | 3.488 | 3.690 | 3.733 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1986-2001 | Pierre Calvignac | PS |
| 2001-2008 | Faustin Llido | UMP |
| 2008- | Jean-Luc Deprince | PRG |

## Personatges il·lustres

* Pierre de Fermat, matemàtic

## Monument

* Ajuntament
* el mercat cobert
* el mercat cobert
* Fermat Casa
* L'Església
* Capella Sant Joan

## Referències

* ↑ Toponímia occitana
# Sent Ibarç (Corresa)

Sanch Ibarch (en francès Saint-Ybard) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 700 | 770 | 703 | 660 | 591 | 590 | 529 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1935-1947 | Pierre Hilaire | |
| 1947-1965 | Pierre Bourbouloux | |
| 1965-1989 | Emile Dupuy | |
| 1989- | Jean-Jacques Dumas | UMP |

## Agermanaments

* Sent Ibarç

## Referències

* ↑ Toponímia occitana a lemosin.net i toponímia de la Corresa.
# Botryotinia

Botryotinia és un gènere de fongs ascomicets que causen diverses malalties a les plantes. Els anamorfs de Botryotinia estan majoritàriament inclosos en el gènere de fongs imperfectes Botrytis. Aquest gènere conté 22 espècies i un híbrid.
Les malalties de les plantes causades per les espècies de Botryotinia apareixen principalment en les flors i en la descomposició dels fruits però també com taques a les fullesi podridures en els bulbs al camp i en l'emmagatzematge dels productes. Aquests fongs indueixen la mrt de la cèl·lula de l'hoste resultant en un deteriorament progressiu del teixit de la planta infectada d'on treuen els nutrients. La reproducció sexual té lloc amb ascòspores produïdes en apotecis, els conidis serveixen per a la reproducció asexual. Els esclerocis de forma plano-convexoide són típics. Algunes espècies poden causar ofegament (damping off) matant les llavors o les plàntules durant o abams de la germinació.
Botryotinia fuckeliana (o el seu anamorf Botrytis cinerea) és una espècie important en la indústria del vi i també en horticultura. Altres espècies econòmicament importants inclouen Botryotinia convoluta (l'espècie tipus del gènere), Botryotinia polyblastis, Botrytis allii i Botrytis fabae.

## Referències

* ↑ Elad, Yigal; Williamson, Brian; Tudzynski, Paul; Delen, Nafiz. Botrytis biology, pathology and control. Springer, 2007. ISBN 978-1-4020-2626-3.

## Bibliografia

* Staats et al.2004 «Molecular Phylogeny of the Plant Pathogenic Genus Botrytis and the Evolution of Host Specificity».

## Enllaços externs

* Index Fungorum
* «Botrytis». A: Encyclopædia Britannica (en anglès). 11a ed, 1911.
# Benthophilus magistri

Benthophilus magistri és una espècie de peix de la família dels gòbids i de l'ordre dels perciformes.
Poden assolir fins a 8,4 cm de longitud total. Es troba a la mar Càspia i Mar d'Azov.

## Referències

* 1 2 Sa-a, Pascualita; Capuli, Estelita Emily. «Benthophilus magistri Iljin, 1927 Azov tadpole goby» (en anglès). FishBase.

## Bibliografia

* Coad, B.W. 1998. Systematic biodiversity in the freshwater fishes of Iran. Ital. J. Zool. 65:101-108.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín.
# Artemisia

«Artemisia o Artemísia» té aquests significats:
* Artemisia o artemísia, gènere de la família de les asteràcies de distribució subcosmopolita
* Artemisia (Cimarosa), òpera en tres actes composta per Domenico Cimarosa sobre un llibret italià de Cratisto Jamejo
* Artemísia I de Cària, reina d'Halicarnàs, Kos, Nísiros i Calidna, feudatària dels reis perses aquemènides
* Artemísia II de Cària, reina de Cària, germana, esposa i successora de Mausol
* Artemisia regina di Caria, òpera en dos actes composta per Domenico Cimarosa sobre un llibret italià de Marcello Marchesini
* Artemisia (pel·lícula), pel·lícula francesa de 1997, dirigida per Agnès Merlet i que narra la història de Artemisia Gentileschi
# Circuit d'AVUS

El Circuit d'AVUS és un circuit automobilístic situat al sud-oest de Berlín, Alemanya.

## Història

AVUS són les inicials del seu nom en alemany Automobil-Verkehrs- und Übungs-Straße, i és el nom pel que és conegut popularment.
El circuit va ser construït l'any 1907, i va ser usat principalment com a circuit de proves dels vehicles de la indústria alemanya de l'automòbil.
A causa de la 2a Guerra Mundial el circuit va ser escurçat per la construcció del Mur de Berlín.
A la temporada 1959 de la Fórmula 1 s'hi va disputar l'únic Gran Premi de la seva història, el Gran Premi d'Alemanya del 1959 guanyat pel pilot Tony Brooks, però a causa de l'accident mortal de Jean Behra es va veure que era perillós continuar disputant-hi curses de la F1.
A partir de llavors s'hi van disputar curses de menor importància fins a l'any 1998.

## A la F1

| Any | Pilot | Equip | Circuit | Resultats |
| 1959 | Tony Brooks | Ferrari | Circuit d'AVUS | Resultats |

## Enllaços externs

* Imatge per Satel·lit de la revolta Nord
* Imatge per Satel·lit de la revolta Sud
# Circuit de Motocròs de Binifarda - Sant Joan

El Circuit de Motocròs de Binifarda - Sant Joan és un circuit permanent de motocròs situat al carrer del Vent al poble de Sant Joan a Mallorca. El 30 de gener del 2012 a petició de la batlia de Sant Joan el circuit de motocròs es va tancar al públic.
El Circuit de Binifarda està situat al carrer del Vent al poble de Sant Joan. És a 32 quilòmetres de Palma, 15 de Manacor i 7 de Montuïri. Anant-hi des de ciutat, se segueix l'autopista de Manacor fins a arribar a Montuïri on se segueix cap a Sant Joan. Una vegada al poble el circuit es troba en un turó al nord-oest, al carrer del Vent. La longitud total del circuit és de 900 metres, amb una amplada mitjana de 7 metres, una mínima de 5 i una màxima d'11. La pista és de terra (en terreny dur) i el seu traçat, no gaire tècnic ni exigent. El circuit, que es recorre al contrari del sentit de les busques del rellotge, és ideal per a motos de totes les cilindrades i per a pilots de nivell mitjà.

## Vegeu també

* Llista de circuits de motocròs dels Països Catalans

## Referències

* ↑ «El Motocross Sant Joan contó con una inscripción de 50 pilotos» (en castellà). motorvsmotor.com, 04-04-2011. [Consulta: 26 febrer 2013].
* ↑ «Motocross “A” Sant Joan» (en castellà). deportebalear.com, 26-10-2009. [Consulta: 26 febrer 2013].
* ↑ «El Ayuntamiento de Sant Joan cierra el circuito» (en castellà). Hemeroteca. Diario de Mallorca, 14-04-2012. [Consulta: 26 febrer 2013].
* ↑ «Continua la polèmica amb el circuit de Binifarda». melisucre.cat, 01-04-2012. Arxivat de l'original el 7 d'abril 2014. [Consulta: 26 febrer 2013].
* ↑ «La Penya Motorista denuncia «intereses particulares» en el cierre de Binifarda» (en castellà). ultimahora.es, 17-04-2012. [Consulta: 26 febrer 2013].
* ↑ «Motocross Sant Joan» (en castellà). deportebalear.com, 30-03-2009. [Consulta: 26 febrer 2013].
# Thunderbolts (pel·lícula del 2025)

Thunderbolts és una propera pel·lícula de superherois basada en l'equip de Marvel Comics del mateix nom. Produïda per Marvel Studios i distribuïda per Walt Disney Studios Motion Pictures, serà la 35a pel·lícula de l'Univers Cinematografic Marvel (MCU). La pel·lícula estarà dirigida per Jake Schreier i escrita per Eric Pearson, i és protagonitzada per un repartiment conjunt amb Sebastian Stan, Hannah John-Kamen, Wyatt Russell, Julia Louis Dreyfus, Florence Pugh, David Harbour, Olga Kurylenko, Ayo Edebiri i Harrison Ford.
Marvel Studios va començar a suggerir la formació d'un equip dels Thunderbolts dins de l'MCU el 2021. Es va revelar que la pel·lícula estava en desenvolupament el juny de 2022, quan Schreier i Pearson es van adjuntar. Els principals membres del repartiment de la pel·lícula es van revelar aquell setembre. Es preveu que el rodatge comence a principis del 2023, a Atlanta, Geòrgia.
Estava previst que s'estrenés el 26 de juliol de 2024, com a part de Fase 5 de l'MCU, però es va reprogramar al 25 de juliol de 2025, convertint-se en la primera película de la Fase 6.

## Referències

* 1 2 3 Kroll, Justin. «Marvel’s ‘Thunderbolts’ Movie Taps Jake Schreier As Director» (en anglès). Deadline, 09-06-2022. [Consulta: 2 desembre 2022].
* 1 2 Vary, Adam B. «Marvel Studios’ Phases 5 and 6: Everything We Learned at Comic-Con About the Multiverse Saga» (en anglès). Variety, 23-07-2022.
* 1 2 3 Panaligan, EJ. «Marvel’s ‘Thunderbolts’ Recruits Florence Pugh, Sebastian Stan, David Harbour, Julia Louis-Dreyfus and More» (en anglès). Variety, 10-09-2022. [Consulta: 2 desembre 2022].
* ↑ Gallluppo, Mia. «Harrison Ford Joining ‘Captain America 4’» (en anglès). The Hollywood Reporter, 17-10-2022. [Consulta: 2 desembre 2022].
* ↑ D'Alessandro, Anthony. «Marvel's 'Deadpool 3' Moves To July 2024 & 'Captain America: Brave New World' To 2025 As Disney Shakes Up Schedule Due To Actors Strike». Deadline Hollywood, 09-11-2023. Arxivat de l'original el November 10, 2023. [Consulta: 9 novembre 2023].
* ↑ Sandwell, Ian; Longridge, Chris. «Marvel's 'Phases' explained: What is Phase 5? What happened in Phase 3?». Digital Spy, 10-11-2023. Arxivat de l'original el November 14, 2023. [Consulta: 14 novembre 2023].
# Caront (mitologia)

Caront (en grec antic Χάρων), és un geni del món infernal, un personatge de la mitologia grega encarregat de portar les ànimes a l'Hades amb la seva barca creuant el riu Aqueront (en algunes fonts, apareix confós amb la llacuna Estígia), fins a l'altra riba del riu dels morts. Caront cobrava un pagament per viatge i és per això que, als morts, se'ls enterrava amb una moneda (l'òbol) sota la llengua. Algunes cultures enterren els morts amb monedes tapant els ulls, en una variant del mateix costum. Es representa Caront com un vell amb una barba hirsuta i grisa, vestit amb parracs i molt lleig. De vegades porta un capell rodó. Dirigeix la barca fúnebre però no rema, sinó que fa remar les ànimes que porta. Es mostra brutal i tirànic amb elles. Determinats herois grecs han aconseguit visitar l'Hades vius, com Eneas, Orfeu o Hèracles. Però quan Hèracles va baixar a l'Hades va obligar Caront a transportar-lo en la seva barca, i com que Caront s'hi va negar, l'heroi li va agafar el rem i el colpejà fortament, fins que el barquer no va tenir més remei que conduir l'heroi a l'altra banda. Caront va ser castigat a estar un any encadenat per haver permès que un viu entrés al regne dels morts.
Caront és fill d'Èreb i Nix. A les pintures etrusques que s'han trobat a les tombes, es representa Caront com un dèmon alat amb la cabellera entortolligada amb serps i una gran maça a les mans, cosa que fa suposar que el Caront etrusc és un geni de la mort que mata al moribund i l'arrossega cap a món subterrani. S'ha convertit en una figura típica de la cultura popular, com prova la seva presència en nombroses sèries d'animació o videojocs.

## Vegeu també

* Flègies
* Psicopomp
* Òbol de Caront

## Bibliografia

* Dictionary of Greek and Roman biography and mythology, (William Smith, 1849).
* Dictionary of Greek and Roman Geography (William Smith, 1854).
# Judogi

El judogi és l'uniforme utilitzat en el judo.
Es compon, fonamentalment, d'una jaqueta (dita quimono) i uns pantalons blancs. La jaqueta és gruixuda i aspra, rígida i forta, perquè així pugui aguantar estirades i moviments bruscos. Té dues solapes que es creuen l'esquerra per sobre de la dreta. També té uns faldons més suaus i fins. Aquesta forma de cobrir una solapa amb l'altra és herència de l'època feudal, on els samurais portaven la seva katana (sabre) a la banda esquerra: Si cobrissin el costat esquerre amb el dret, sovint l'empunyadura s'enganxaria amb la solapa dreta al desembeinar, la qual cosa podria significar la mort davant un adversari ràpid. Així mateix, cobrint la solapa dreta amb l'esquerra es pot amagar un ganivet de part de dins, que es desembeinarà ràpidament introduint la dreta sota aquesta. La jaqueta va lligada amb un cinyell (obi) que indica el grau d'experiència del judoka, del blanc (aprenent), passant pel groc, taronja, verd, blau i marró, fins al negre. Un cop obtinguda la cintura negra (1r dan), s'ascendeix en un sistema de dans. Per passar d'un dan a un altre cal molta perseverança. A partir del 6 º dan, la color de la corretja és blanca-vermella amb franges alternades de prop de 5 centímetres i a partir del 9 º, vermella.

## Vegeu també

* Karategi
# Víctor Arteaga González

Víctor Arteaga González (San Clemente, Conca, Espanya, 7 de juliol de 1992) és un jugador espanyol de bàsquet. Juga de pivot i el seu actual equip és el Club Bàsquet Menorca de la Lliga LEB Or d'Espanya.

## Trajectòria

Víctor Arteaga s'ha format en la pedrera de categories inferiors del Reial Madrid, on va ingressar en 2003.
La temporada 2010-2011 va jugar amb el primer equip en l'Eurolliga enfront del Spirou belga
Al febrer de 2012 arriba un acord amb el Reial Madrid per a fer el pas a l'ACB i signar com cedit fins al final de la temporada 2011/12 amb el CB Valladolid.
En la temporada 2012/2013 realitza uns bons números en l'Adecco Plata amb el CEDEIXI Guadalajara, també en qualitat de cedit pel club madrileny. En 26 partits disputats va jugar una mitjana de 26 minuts en els quals ha aconseguit 10,5 punts, 7 rebots, 2 taps i un total de 13,4 punts de valoració per trobada.
El jugador signatura amb el UCAM Murcia per tres temporades a l'estiu de 2013. Però el jugador és cedit al Força Lleida on acaba la temporada quedant-se a les portes d'entrar en el Playoff, però Arteaga va aconseguir 2 MVPs de la setmana i estar tres jornades en el quintet ideal, amb una mitjana de 10,8 punts, 5,8 rebots i 14,6 de valoració per partit, a més d'aconseguir el màxim nombre de taps de la competició (51).
A l'abril de 2014 s'incorpora al UCAM Murcia procedent del Força Lleida on ha estat cedit tota la temporada regular en l'Adecco Or.
L'any 2016 fitxa pel CB Estudiants de la Lliga Endesa, en el qual jugaria durant 5 temporades.
A l'agost de 2021, s'incorpora al Club Bàsquet Breogán de la Lliga Endesa, per a reforçar la pretemporada.
El 9 de setembre de 2021, signatura pel Morabanc Andorra de la Lliga Endesa, per dos mesos. El 8 de novembre de 2021, renovaria el seu contracte fins al final de la temporada.
El 28 de juliol de 2022 es confirma el seu retorn al Club Bàsquet Breogán.
L'1 d'agost de 2023, signatura pel Club Bàsquet Menorca de la Lliga LEB Or d'Espanya.

## Internacional

El jugador és internacional per Espanya, havent jugat la fase de classificació per al Mundial de l'any 2019.

## Referències

* ↑ «Victor Arteaga Scoutbasketball Profile» (en inglés). [Consulta: 10 febrer 2015].
* ↑ Víctor Arteaga, rumbo al Blancos Rueda Valladolid cedido por el Real Madrid Arxivat 2012-març-1 a la Wayback Machine.. ACB.com. Consultado el 27 de febrero de 2012.
* ↑ «Víctor Arteaga se incorpora al UCAM Murcia». Arxivat de l'original el 11 de abril de 2014. [Consulta: 11 abril 2014].
* ↑ «Víctor Arteaga regresa al Breogán». Mundo Deportivo, 28-07-2022. [Consulta: 29 juliol 2022].
* ↑ «Víctor Arteaga González se suma al proyecto del Hestia Menorca». basquetmenorca.com, 01-08-2023. [Consulta: 1r agost 2023].
# Francesc Lluís de Borbó-Conti (IV príncep de Conti)

Francesc Lluís de Borbó-Conti, IV príncep de Conti (París 1664 - 1709). IV príncep de Conti i príncep de sang de França.
Nascut a París el dia 30 d'abril de 1664 essent fill del príncep Lluís Armand de Borbó-Conti i de l'aristòcrata francoitaliana Anna Maria Martinozzi. Francesc Lluís era net per via paterna del príncep Enric II de Borbó-Condé i de l'aristòcrata francesa Carlota Margarida de Montmorency; i per via materna del comte Geronimo Martinozzi (1610-1680) i de Laura Margarida Mazzarino (1608-1675), germana del cardenal Jules Mazarin.
Francesc Lluís era considerat un ser intel·ligent i en conseqüència rebé una educació excel·lent. A la cort era reconegut tant per la independència de pensament com per la popularitat de les seves maneres i gràcies a aquestes consideracions rebé ràpidament el favor del rei Lluís XIV de França.
Així, l'any 1683 fou enviat a Hongria pel rei francès per tal que ajudés militarment als austríacs en la seva lluita contra els turcs. Ara bé, durant la seva estada hongaresa afirmà, en múltiple correspondència, que Lluís XIV no era res més que un rei de teatre. a causa d'aquest fet i pel seu suport als otomans quan retornà a París fou exiliat a Chantilly.
L'any 1688 contragué núpcies amb la princesa Maria Teresa de Borbó-Condé, filla del príncep Enric Juli de Borbó-Condé i de la comtessa Anna Enriqueta del Palatinat-Simmern. La parella tingué un fill:
Serví a l'exèrcit francès malgrat que mai arribà al càrrec de lloctinent general. L'any 1689 participà al costat del mariscal Luxembourg a la campanya holandesa de la Guerra dels Set Anys. Una campanya militar reeixida que es feu evident amb les victòries a la batalla de Fleurus, a la batalla de Steinkeerke i a la batalla de Neerwinden, totes el 1690.
A la mort del seu cosí, el duc de Longueville, el príncep de Conti reclamà el Principat de Neuchatel contra els interessos de la duquessa de Nemours. Malgrat els seus drets, la incapacitat de trobar un exèrcit que el fes costat i el no suport dels suïssos feren fracassar la iniciativa
L'any 1697, Lluís XIV li oferí el tron polonès assegurant-li una elecció tranquil·la i segura. El dia 27 de juny de 1697 fou proclamant formalment rei de Polònia pel primat de l'Església Michał Radziejowski. Amb la partida de Conti, el rei Lluís XIV pretenia assegurar-se un nou aliat però també allunyar de la Cort a Conti que mantenia una relació amorosa amb la duquessa d'Orleans, la princesa Francesca Maria de Borbó.
Amb l'arribada al port de Gdańsk, Conti s'adonà de les hostilitats que tenia entre els polonesos i que l'elector Frederic August I de Saxònia ja havia ocupat el tron polonès. Aviat retornà a París.
Els esdeveniments de la Guerra de Successió espanyola i els desastres militars dels primers anys dels exèrcits francesos feren que Conti ocupés de nou una plaça a l'exèrcit.
El dia 9 de febrer de 1709 morí a causa de la gota i la sífilis. Fou enterrat a la seva propietat d'Isle d'Adam a les proximitats de París. Fou succeït pel seu fill, el príncep Lluís Armand de Borbó-Conti.
# Jit (Qalqilya)

Jit (àrab: جيت, Jīt) és una vila palestina de la governació de Qalqilya, a Cisjordània, situada 10 kilòmetres a l'oest de Nablus. Segons l'Oficina Central Palestina d'Estadístiques tenia 2.735 habitants el 2016.

## Referències

* ↑ «Jit». ésAdir. [Consulta: 6 desembre 2024].
* ↑ 2007-2016 PCBS census Arxivat 2012-11-13 a Wayback Machine.. Palestinian Central Bureau of Statistics (PCBS). p. 107.
# Consigna

La consigna és el valor objectiu que es vol aconseguir en un sistema de control automàtic, tal com, per exemple, un controlador PID. Per exemple, un control d'ebullició pot tenir com a consigna una temperatura determinada, la qual és la que es vol obtenir pel sistema. Per assolir la consigna pot ser necessari modificar variables de procés.
# Medaller dels Jocs Olímpics d'estiu de 1972

El medaller dels Jocs Olímpics d'Estiu de 1972 presenta totes les medalles lliurades als esportistes guanyadors de les proves disputades en aquest esdeveniment, realitzat entre els dies 26 d'agost i 11 de setembre de 1972 a la ciutat de Múnic (República Federal d'Alemanya).
Les medalles apareixen agrupades pels Comitès Olímpics Nacionals participants i s'ordenen de forma decreixent contant les medalles d'or obtingudes; en cas d'haver empat, s'ordena d'igual forma contant les medalles de plata i, en cas de mantenir-se la igualtat, es conten les medalles de bronze. Si dos equips tenen la mateixa quantitat de medalles d'or, plata i bronze, es llisten en la mateixa posició i s'ordenen alfabèticament.

## Medaller

| Jocs Olímpics d'estiu de 1968 | Jocs Olímpics d'estiu de 1968 | Jocs Olímpics d'estiu de 1968 | Jocs Olímpics d'estiu de 1968 | Jocs Olímpics d'estiu de 1968 | |
| Posició | País | | | | Total |
| 1 | Unió Soviètica | 50 | 27 | 22 | 99 |
| 2 | Estats Units | 33 | 31 | 30 | 94 |
| 3 | RDA | 20 | 23 | 23 | 66 |
| 4 | RFA | 13 | 11 | 16 | 40 |
| 5 | Japó | 13 | 8 | 8 | 29 |
| 6 | Austràlia | 8 | 7 | 2 | 17 |
| 7 | Polònia | 7 | 5 | 9 | 21 |
| 8 | Hongria | 6 | 13 | 16 | 35 |
| 9 | Bulgària | 6 | 10 | 5 | 21 |
| 10 | Itàlia | 5 | 3 | 10 | 18 |
| 11 | Suècia | 4 | 6 | 6 | 16 |
| 12 | Regne Unit | 4 | 5 | 9 | 18 |
| 13 | Romania | 3 | 6 | 7 | 16 |
| 14 | Cuba | 3 | 1 | 4 | 8 |
| 14 | Finlàndia | 3 | 1 | 4 | 8 |
| 16 | Països Baixos | 3 | 1 | 1 | 5 |
| 17 | França | 2 | 4 | 7 | 13 |
| 18 | Txecoslovàquia | 2 | 4 | 2 | 8 |
| 19 | Kenya | 2 | 3 | 4 | 9 |
| 20 | Iugoslàvia | 2 | 1 | 2 | 5 |
| 21 | Noruega | 2 | 1 | 1 | 4 |
| 22 | Corea del Nord | 1 | 1 | 3 | 5 |
| 23 | Nova Zelanda | 1 | 1 | 1 | 3 |
| 24 | Uganda | 1 | 1 | 0 | 2 |
| 25 | Dinamarca | 1 | 0 | 0 | 1 |
| 26 | Suïssa | 0 | 3 | 0 | 3 |
| 27 | Canadà | 0 | 2 | 3 | 5 |
| 28 | Iran | 0 | 2 | 1 | 3 |
| 29 | Bèlgica | 0 | 2 | 0 | 2 |
| 29 | Grècia | 0 | 2 | 0 | 2 |
| 31 | Àustria | 0 | 1 | 2 | 3 |
| 31 | Colòmbia | 0 | 1 | 2 | 3 |
| 33 | Argentina | 0 | 1 | 0 | 1 |
| 33 | Corea del Sud | 0 | 1 | 0 | 1 |
| 33 | Líban | 0 | 1 | 0 | 1 |
| 33 | Mèxic | 0 | 1 | 0 | 1 |
| 33 | Mongòlia | 0 | 1 | 0 | 1 |
| 33 | Pakistan | 0 | 1 | 0 | 1 |
| 33 | Tunísia | 0 | 1 | 0 | 1 |
| 33 | Turquia | 0 | 1 | 0 | 1 |
| 41 | Brasil | 0 | 0 | 2 | 2 |
| 41 | Etiòpia | 0 | 0 | 2 | 2 |
| 43 | Espanya | 0 | 0 | 1 | 1 |
| 43 | Ghana | 0 | 0 | 1 | 1 |
| 43 | Índia | 0 | 0 | 1 | 1 |
| 43 | Jamaica | 0 | 0 | 1 | 1 |
| 43 | Níger | 0 | 0 | 1 | 1 |
| 43 | Nigèria | 0 | 0 | 1 | 1 |